open-index/open-wikipedia-markdown huggingface dataset:
טוני שוניץ'

**טוני שוניץ**' (בבוסנית: **Toni Šunjić**; נולד ב-15 בדצמבר 1988) הוא כדורגלן עבר בוסני ששיחק בעמדת הבלם.

## קריירת מועדונים
שוניץ' התחיל את הקריירה שלו בזרינסקי מוסטאר ובגיל 19 עלה לקבוצה הבוגרת. בקיץ  הושאל לקורטרייק.

בינואר  חתם בזוריה לוהנסק האוקראינית.

ב-3 במרץ 2012 ערך את הופעת הבכורה שלו בליגה בניצחון 1-5 נגד קרפטי לבוב.

ב-9 ביולי 2014 חתם בקובאן קרסנודאר הרוסית.

ב-24 באוגוסט 2014 הבקיע את שער הבכורה שלו במועדון בניצחון 1-2 נגד לוקומוטיב מוסקבה.

ב-27 באוגוסט 2015 חתם בשטוטגרט.

בינואר  הושאל לפלרמו עד לסיום העונה.

ב-15 ביוני 2017 חתם בדינמו מוסקבה.

בספטמבר , שוניץ' חתם בבייג'ינג גואואן מליגת העל הסינית.

ב-2 בינואר 2021, שוניץ' חתם בחנאן ג'יאנייה.

בינואר  חזר לבוסניה וחתם בזרינסקי מוסטאר. באוגוסט 2025 הודיע על פרישה.

## קריירה בינלאומית
בצעירותו, שוניץ' שיחק בנבחרת הצעירה של בוסניה והרצגובינה. בקיץ  זומן לראשונה לסגל הנבחרת הבוגרת. ב-15 באוגוסט 2012 ערך את הופעת הבכורה שלו בנבחרת במשחק ידידות נגד .

שוניץ' היה שותף להעפלה ההיסטורית של הנבחרת של מונדיאל 2014 ואף זומן לסגל הנבחרת לקראת הטורניר.

ב-16 בנובמבר 2014 הורחק בהפסד 3-0 נגד .

## קישורים חיצוניים

קטגוריה:כדורגלנים בוסנים
קטגוריה:בלמי כדורגל בוסנים
קטגוריה:מוסטאר: כדורגלנים
קטגוריה:כדורגלני זרינסקי מוסטאר
קטגוריה:כדורגלני קורטרייק
קטגוריה:כדורגלני זוריה לוהנסק
קטגוריה:כדורגלני קובאן קרסנודאר
קטגוריה:כדורגלני שטוטגרט
קטגוריה:כדורגלני פלרמו
קטגוריה:כדורגלני דינמו מוסקבה
קטגוריה:כדורגלני בייג'ינג גואואן
קטגוריה:כדורגלני נבחרת בוסניה והרצגובינה
קטגוריה:כדורגלני מונדיאל 2014
קטגוריה:ספורטאים זרים בבלגיה
קטגוריה:ספורטאים זרים באוקראינה
קטגוריה:ספורטאים זרים ברוסיה
קטגוריה:ספורטאים בוסנים בגרמניה
קטגוריה:ספורטאים זרים באיטליה
קטגוריה:ספורטאים זרים בסין
קטגוריה:בוסנים שנולדו ב-1988
ארמיר לניאני

**ארמיר לניאני** (באלבנית: **Ermir Lenjani**; נולד ב-5 באוגוסט 1989) הוא כדורגלן אלבני המשחק בשהפאוזן בעמדת הקשר.

## קריירת מועדונים
לניאני נולד בגיילן, קוסובו. בהיותו ילד עבר עם משפחתו לשווייץ ובגיל 16 הצטרף לאקדמיה לכדורגל של וינטרטור. ב-8 במרץ 2009 ערך את הופעת הבכורה שלו בקבוצה הבוגרת בליגה נגד תון, במשחק זה הבקיע את שעריו הראשונים בקבוצה הבוגרת. המשחק נגמר בניצחון 2-4 לטובת וינטרטור. עונה לאחר מכן הוא הבקיע 6 שערים ב-29 הופעות.

בקיץ  הושאל לגראסהופרס ציריך על מנת לצבור יותר דקות משחק. ב-17 ביולי 2010 ערך את הופעת הבכורה שלו בציריך בתיקו 1-1 נגד נשטל גזמאקס. במדי גראסהופרס בסך הכל 6 משחקים בליגה ועוד אחד בגביע בו הבקיע צמד בניצחון קבוצתו 0-12, ובינואר  חזר לווינטרטור.

בינואר  הצטרף לסנט גאלן. ב-3 באוגוסט 2014 בישל את שני השערים בניצחון קבוצתו 1-2 נגד לוצרן.

במהלך חלון העברות של ינואר  נקשר שמו של לניאני למועדונים כמו שטוטגרט והלאס ורונה, אך ב-6 בינואר 2015 חתם בסטאד רן הצרפתית. שבוע לאחר מכן ערך את הופעת הבכורה שלו במסגרת רבע גמר גביע הליגה הצרפתי נגד בסטיה. במשחק עצמו לניאני הורחק והשאיר את קבוצתו ב-9 שחקנים. ב-7 בפברואר 2015 לניאני ערך את הופעת הבכורה שלו בליגה בתיקו 1-1 נגד אולימפיק מרסיי. ב-17 באוגוסט 2015 הושאל לנאנט.

ב-26 ביולי 2017 לניאני חזר לשווייץ וחתם בפ.צ. סיון.

ב-11 בספטמבר 2020, לניאני חתם בגראסהופרס ציריך.

בקיץ  לניאני חתם באומרנייספור מליגת העל הטורקית בה שיחק עד לסיום העונה.

בינואר  חתם בשפהאוזן

## קריירה בינלאומית
אף על פי שגדל בשווייץ, לניאני הביע את רצונו לשחק עבור נבחרת אלבניה ובינואר  התחיל בתהליך קבלת דרכון אלבני. ב-8 באוקטובר 2013 לניאני קיבל רשמית אזרחות אלבנית. ב-15 בנובמבר 2013 הוא ערך את הופעת הבכורה שלו במשחק ידידות נגד  שנגמר בתיקו 0-0. ב-11 באוקטובר 2014 הבקיע את שער הבכורה שלו בנבחרת בתיקו 1-1 נגד  במסגרת מוקדמות יורו 2016.

## קישורים חיצוניים

קטגוריה:כדורגלנים אלבנים
קטגוריה:כדורגלנים קוסוברים
קטגוריה:כדורגלנים שווייצרים
קטגוריה:מגני כדורגל אלבנים
קטגוריה:מגני כדורגל שווייצרים
קטגוריה:קשרי כדורגל אלבנים
קטגוריה:קשרי כדורגל שווייצרים
קטגוריה:כדורגלני וינטרטור
קטגוריה:כדורגלני גראסהופרס ציריך
קטגוריה:כדורגלני סנט גאלן
קטגוריה:כדורגלני סטאד רן
קטגוריה:כדורגלני נאנט
קטגוריה:כדורגלני פ.צ. סיון
קטגוריה:כדורגלני אומרנייספור
קטגוריה:כדורגלני שפהאוזן
קטגוריה:כדורגלני נבחרת אלבניה
קטגוריה:כדורגלני יורו 2016
קטגוריה:ספורטאים זרים בצרפת
קטגוריה:ספורטאים שווייצרים בצרפת
קטגוריה:ספורטאים אלבנים בטורקיה
קטגוריה:ספורטאים קוסוברים בטורקיה
קטגוריה:ספורטאים זרים בטורקיה
קטגוריה:אלבנים שנולדו ב-1989
קטגוריה:קוסוברים שנולדו ב-1989
קטגוריה:שווייצרים שנולדו ב-1989
יאן מוחה

**יאן מוחה** (בסלובקית: **Ján Mucha**, נולד ב-5 בדצמבר 1982) הוא כדורגלן עבר סלובקי ששיחק בעמדת השוער.

## קריירת מועדונים
מוחה התחיל את הקריירה שלו במחלקת הנוער של אינטר ברטיסלאבה ובגיל 18 עלה לקבוצה הבוגרת אך לא זכה לדקות משחק. בקיץ  הצטרף לז'ילינה עימה זכה בשתי אליפויות. בינואר  הושאל לפוטורה הומונה.

בקיץ  חתם בלגיה ורשה הפולנית. בשנתיים הראשונות שלו במועדון שימש כשוער שני, אך בקיץ  לוקאש פביאנסקי ששימש כשוער ראשון עזב לארסנל ומוחה קיבל את אפודת השוער הראשון. בעונתו הראשונה כשוער ראשון, זכה עם לגיה בגביע.

בינואר  מוחה חתם באברטון האנגלית ל-3 שנים, העסקה יצאה לפועל ב-1 ביולי. ב-4 באוגוסט 2010 הוא ערך את הופעת הבכורה שלו באברטון במשחק ידידות נגד אברטון דה ויניה דל מאר. את הופעת הבכורה הרשמית שלו הוא ערך במסגרת גביע הליגה האנגלי נגד האדרספילד טאון. בסיבוב הבא של גביע הליגה נגד ברנטפורד הדף פנדל במהלך ההתמודדות אך המשחק הלך לפנדלים ואברטון הפסידה. מוחה ששימש כמחליף לטים הווארד לא שיחק בשנתיים הראשונות שלו במועדון. ב-2 במרץ 2013 ערך את הופעת הבכורה שלו בליגה לאחר פציעתו של הווארד נגד רדינג. המשחק נגמר בניצחון 1-3 לטובת אברטון. בסיום עונת  עזב את אברטון לאחר שהחוזה שלו הסתיים.

ביולי  חתם בקריליה סובטוב סמרה. ב-15 בינואר 2015 הושאל לארסנל טולה עד לסיום העונה. ב-28 ביוני 2015 חתם בסלובן ברטיסלאבה.

בקיץ  חתם בל.ק.ס. ניצ'יצ'ה מליגת העל הפולנית.

בנובמבר  מוחה חתם בהמילטון אקדמיקל מליגת העל הסקוטית. ב-1 בינואר 2019 מוחה שוחרר מהמועדון.

## קריירה בינלאומית
בפברואר  ערך את הופעת הבכורה שלו בנבחרת סלובקיה במהלך משחק ידידות נגד  ומאז הפך לשוער הראשון בנבחרת. מוחה היה שותף לעלייה ההיסטורית של הנבחרת למונדיאל 2010 ואף לקח חלק בטורניר.

## תארים
; ז'ילינה
*אליפות סלובקיה: , 

; לגיה ורשה
*אליפות פולין: 
*הגביע הפולני: 
*הסופר קאפ הפולני: 

## קישורים חיצוניים

קטגוריה:כדורגלנים סלובקים
קטגוריה:שוערי כדורגל סלובקים
קטגוריה:כדורגלני אינטר ברטיסלאבה
קטגוריה:כדורגלני מ.ש.ק. ז'ילינה
קטגוריה:כדורגלני לגיה ורשה
קטגוריה:כדורגלני אברטון
קטגוריה:כדורגלני קריליה סובייטוב סמרה
קטגוריה:כדורגלני ארסנל טולה
קטגוריה:כדורגלני סלובן ברטיסלאבה
קטגוריה:כדורגלני ל.ק.ס. ניצ'יצ'ה
קטגוריה:כדורגלני המילטון אקדמיקל
קטגוריה:כדורגלני נבחרת סלובקיה
קטגוריה:כדורגלני מונדיאל 2010
קטגוריה:כדורגלני יורו 2016
קטגוריה:מאמני שוערים
קטגוריה:סלובקים שנולדו ב-1982
טוקמק (אוקראינה)

**טוקמק** (אוקראינית: **Токмак**) היא עיר במחוז זפוריז'יה באוקראינה.

העיר נקראת על שם נהר טוקמק: טטרים רעו סוסים לידה וטוקמק בטטרית משמעותו שׂבע.

## היסטוריה
שנת 1784 נחשבת לשנת ייסוד העיר. ההתיישבות המאסיבית של האזור החלה ב-1791, אז החלו להגיע קוזאקים ואיכרים. להתפתחות המהירה של היישוב תרמה הימצאות דרך מסחר חשובה.

בזמן מלחמת קרים בכפר היה ממוקם בית חולים צבאי, בין 1854–1856 כאן נקברו 281 חיילים.

ב-1861 טוקמק קיבלה מעמד של עיירה.

ב-1918 הסובייטים השתלטו על העיירה.

ב-7 באוקטובר 1941 העיר נכבשה על ידי הגרמנים, שוחררה על ידי הצבא האדום ב-20 בספטמבר 1943.

ב-2 במרץ 2022 העיר נכבשה על ידי הצבא הרוסי לאחר שבוע של קרבות שכללו שימוש בהפגזות ארטילריות,הפצצות מהאוויר וכניסת שריון. הנהלת העיר ותושביה סירבו לשתף פעולה עם הכובשים הרוסיים. ב-7 במאי ראש העיר איגור קוטלבסקי נמצא מת.

## קישורים חיצוניים

* 

## הערות שוליים

קטגוריה:מחוז זפוריז'יה: ערים
קטגוריה:יישובים שהוקמו ב-1784
ריבקין

**ריבְקין** (וריאנטים: **ריפְקין**, וכן **ריבְקינד**, **ריפְקינד**) הוא שם משפחה יהודי אשכנזי. זהו מטרונים הנגזר מהשם "רבקה".

קטגוריה:שמות משפחה
קטגוריה:שמות משפחה אשכנזיים
קטגוריה:שמות משפחה מטרונימיים
דימוב

**דימוב** (בבולגרית: **Димов**) הוא שם משפחה.

קטגוריה:שמות משפחה
קטגוריה:שמות משפחה בולגריים
Ben Gurion Racing

**Ben Gurion Racing** (מוכרת גם כ-**BGR** או **BGRacing**) היא קבוצה הפועלת במסגרת הפקולטה למדעי ההנדסה באוניברסיטת בן-גוריון בנגב אשר מעצבת, מתכננת ומייצרת רכבי מרוץ לתחרויות במסגרת ה-FSAE . הקבוצה מורכבת מסטודנטים הלומדים לקראת תארים במדעי ההנדסה, בניהול, כלכלה, מדעי המחשב ועוד. הקבוצה מתכננת כלי רכב המונעים על ידי מנוע חשמלי לצד כלי רכב המונעים על ידי מנוע בעירה פנימית.

## אבני דרך
הקבוצה החלה דרכה בשנת 2006. בתחילה כללה סטודנטים להנדסת מכונות, ומקורה היה במחלקה להנדסת מכונות באוניברסיטת בן-גוריון. עם התפתחות הקבוצה היא החלה לאגד תחתיה גם סטודנטים ממחלקות נוספות, בהן הנדסת חשמל ומחשבים, הנדסת תעשייה וניהול, הנדסת חומרים, מדעי המחשב וכלכלה. בשנת 2011 הגיעה לייצור והרכבה של הרכב הראשון.
החל מאותה שנה מייצרת הקבוצה מדי שנה רכב חדש שלא מושתת על דגמים קודמים, בהתאם לתקנוני תחרויות שונות.
בין השנים 2011–2014 יוצרו רכבי מנוע בעירה פנימית בלבד. בשנת 2015 מיוצרים שני כלי רכב, האחד מונע באמצעות מנוע בעירה פנימית, והשני באמצעות מנוע חשמלי.

הקבוצה מתחרה במסגרת ה-FSAE, שהוא ארגון גג המארגן ומאגד תחתיו תחרויות פורמולה לסטודנטים מאוניברסיטאות ברחבי העולם.

צוות אקדמי-אוניברסיטאי תומך בקבוצה. היא מחולקת לתתי-קבוצות, אחת לכל רכב. לכל תת-קבוצה מתמנה ראש קבוצה המוביל את הפיתוח של הרכב, וראשי-ענפים המובילים את הפיתוח של ענפי הפיתוח השונים ברכב.

ממוזער|רכב מרוץ BGR-11
ממוזער|רכב מרוץ BGR-13
ממוזער|רכב מרוץ BGR-14

## כלי רכב
*BGR11 – רכב מבוסס מנוע בעירה פנימית. הרכב הראשון שיוצר על ידי BGR.
*BGR12 – רכב מבוסס מנוע בעירה פנימית.
*BGR13 – רכב מבוסס מנוע בעירה פנימית.
*BGR14 – רכב מבוסס מנוע בעירה פנימית 4 ציל' 600 סמ"ק.

*BGRc15 – רכב מבוסס מנוע בעירה פנימית 4 ציל' 600 סמ"ק.
*BGRe15 – רכב מבוסס שני מנועי Emrax חשמליים ושילדת מונוקוק מחומרים מרוכבים. רכב הפורמולה החשמלי הראשון בישראל.
*BGRe16 - רכב מבוסס שני מנועי Emrax חשמליים ושילדת מונוקוק מחומרים מרוכבים. השתתף בתחרויות בהונגריה וספרד.

## ראו גם
* מכונית ספורט
* מרוצי פורמולה

## קישורים חיצוניים
* BGRacing, באתר פייסבוק
*אתר הקבוצה Ben Gurion Racing Israel
* Formula 1 and Ben-Gurion Racing to Make Historic Jerusalem Debut, באתר aabgu, 12 ביוני 2013 
* Victory for ben-gurion racing, באתר aabgu 
* Against All Odds: A Tale of Victory for Ben-Gurion Racing הרכב הראשון, 30 בנובמבר 2011 
* אוניברסיטת בן-גוריון בנגב חושפת את רכב המירוץ החשמלי, באתר אוניברסיטת בן-גוריון בנגב, 9 באוגוסט 2016
* Ben Gurion Students Build Formula Race Car To Compete Internationally, באתר The Jewish Daily, 17 ביוני 2013
* פרופיל הקבוצה החשמלית באתר התחרות בהונגריה, באתר fshungary
* פרופיל קבוצת הבעירה הפנימית באתר התחרות בהונגריה, באתר fshungary
* דף הקבוצה באתר התחרות בגרמניה, באתר Formula Student Germany 
* קבוצת אוניברסיטת בן-גוריון בנגב, BGR-c15, במקום ה-8 במרוץ פורמולה 1 שהתקיים באיטליה, באתר אוניברסיטת בן-גוריון בנגב, 15 בספטמבר 2015

## הערות שוליים

קטגוריה:אוניברסיטת בן-גוריון בנגב
קטגוריה:ישראל: ספורט מוטורי
פטריק צ'ן

**פטריק לואיס וואי-קואן צ'ן** (באנגלית: **Patrick Lewis Wai-Kuan Chan**; נולד ב-31 בדצמבר 1990 באוטווה) הוא מחליק אמנותי על קרח קנדי, סגן אלוף אולימפי (סוצ'י 2014), 3 פעמים ברציפות אלוף עולם (2011–2013) ו-8 פעמים אלוף קנדה (2014-2008 ו-2016) בהחלקה אמנותית על קרח ליחידים.

## ביוגרפיה
צ'ן נולד באוטווה אונטריו. הוריו היגרו מהונג קונג

באליפות העולם בהחלקה אמנותית על הקרח שנערכה בלוס אנג'לס, ארצות הברית בשנת 2009, זכה צ'ן במדליית כסף בתחרות לגברים בתוצאה של 237.58 נקודות, אחרי איוואן ליסאצ'ק מארצות הברית (242.23 נקודות) ולפני בריאן ג'ובר מצרפת (235.97 נקודות).

באולימפיאדת ונקובר (2010) סיים צ'ן במקום חמישי, בהחלקה אמנותית על הקרח בתחרות לגברים בתוצאה של 241.42 נקודות.

באליפות העולם בהחלקה אמנותית על הקרח שנערכה בטורינו, איטליה בשנת 2010, זכה צ'ן שוב במדליית כסף בתחרות לגברים בתוצאה של 247.22 נקודות, אחרי דייסוקה טקהשי מיפן (257.70 נקודות) ולפני בריאן ג'ובר (241.74 נקודות).

### אלוף עולם
ימין|ממוזער|285x285 פיקסלים|אולימפיאדת פיונגצ'אנג (2018)
באליפות העולם בהחלקה אמנותית על הקרח שנערכה במוסקבה, רוסיה בשנת 2011, זכה צ'ן במדליית זהב בתחרות לגברים בתוצאה של 280.98 נקודות, לפני טקהיו קוזוקה מיפן (258.41 נקודות) וארטור גצ'ינסקי מרוסיה (241.86 נקודות).

באליפות העולם בהחלקה אמנותית על הקרח שנערכה בניס, צרפת בשנת 2012, זכה צ'ן במדליית זהב בתחרות לגברים בתוצאה של 266.11 נקודות, לפני דייסוקה טקהשי (259.66 נקודות) ויוזורו האניו (251.06 נקודות) שניהם מיפן, ובכך הגן על תוארו.

באליפות העולם בהחלקה אמנותית על הקרח שנערכה בלונדון, אונטריו, קנדה בשנת 2013, זכה צ'ן בפעם השלישית ברציפות במדליית זהב בתחרות לגברים בתוצאה של 267.78 נקודות, לפני דניס טן מקזחסטן (266.48 נקודות) וחאווייר פרננדס מספרד (249.06 נקודות).

### סגן אלוף אולימפי
באולימפיאדת סוצ'י (2014) זכה צ'ן בשתי מדליות כסף, בהחלקה אמנותית על הקרח בתחרות לגברים בתוצאה של 275.62 נקודות, אחרי יוזורו האניו (280.09 נקודות) ולפני דניס טן (255.10 נקודות) ובתחרות הקבוצתית, אחרי רוסיה ולפני ארצות הברית.

באליפות העולם בהחלקה אמנותית על הקרח שנערכה בבוסטון ארצות הברית באפריל 2016 סיים צ'ן במקום חמישי בתחרות לגברים בתוצאה של 266.75 נקודות. לאחר התרגיל הקצר הוא דורג במקום שלישי בתוצאה של 94.84 נקודות. התרגיל החופשי היה פחות מוצלח והוא סיים אותו במקום שמיני בתוצאה של 171.91 נקודות.

## הישגים בולטים

## קישורים חיצוניים

* 

* פטריק צ'ן - ISU
* 

קטגוריה:מחליקים אמנותיים על קרח קנדים
קטגוריה:אלופי עולם: החלקה אמנותית
קטגוריה:מחליקים אמנותיים על קרח באולימפיאדת ונקובר (2010)
קטגוריה:מחליקים אמנותיים על קרח באולימפיאדת סוצ'י (2014)
קטגוריה:מחליקים אמנותיים על קרח באולימפיאדת פיונגצ'אנג (2018)
קטגוריה:אלופים אולימפיים: החלקה אמנותית
קטגוריה:אלופים אולימפיים מקנדה
קטגוריה:קנדים שנולדו ב-1990
ז'ורדי מאסיפ

**ז'ורדי מאסיפ לופס** (בקטלאנית-ספרדית: **Jordi Masip López**, נולד ב-3 בינואר 1989 בסבאדל שבקטלוניה, ספרד) הוא כדורגלן עבר ספרדי ששיחק בעמדת השוער. הוא בילה את רוב הקריירה שלו בברצלונה בה היה השוער השלישי, ובואיאדוליד, בה היה השוער הראשון וצבר בה מעל 160 הופעות.

## קריירת מועדונים
מאסיפ החל לשחק בילדותו במערכת הנוער של קבוצה מקומית, מרקנטיל. ב-2004, בגיל 15, הצטרף למערכת הנוער של ברצלונה. בעונת 2008/09 הושאל מאסיפ לווילאז'ואיגה, קבוצה מז'ירונה ששיחקה אז בליגה השלישית. בסוף העונה התפרקה הקבוצה, מאסיפ חזר מההשאלה וקודם לברצלונה אתלטיק, שם היה שוער שלישי ושני בעונותיו הראשונות, תחת המאמנים לואיס אנריקה ואוסביו סקריסטן. החל מעונת 2012/13 תפס מאסיפ תפקיד משמעותי יותר בקבוצה. בעונת 2013/14 השתתף עם ברצלונה ב', ששיחקה אז בליגה השנייה, ב-34 משחקים, בהם ספג 37 שערים.

בתחילת עונת 2014/15 קודם מאסיפ לקבוצה הבוגרת של ברצלונה, וניתן לו המספר 25. מאסיפ שימש שוער שלישי אחרי מארק-אנדרה טר שטגן ו -קלאודיו בראבו. ב-16 בדצמבר 2014 ערך את הבכורה בקבוצה הבוגרת, במשחק גביע המלך הספרדי בו ניצחה ברצלונה 8:1 את הואסקה מהליגה השלישית. ב-23 במאי 2015 ערך מאסיפ את הופעת הבכורה בליגה הספרדית, במחזור האחרון מול דפורטיבו לה קורוניה, לאחר שברצלונה הבטיחה את הזכייה באליפות ספרד. ב-16 ביולי 2017 חתם מאסיפ בריאל ואיאדוליד. במרץ 2025 הודיע על פרישה ממשחק.

## תארים
;ברצלונה
* אליפות ספרד: 2014/2015, 2015/2016
* גביע המלך הספרדי: 2014/2015, 2015/2016, 2016/2017
* ליגת האלופות: 2014/2015
* הסופר קאפ האירופי: 2015
* אליפות העולם לקבוצות: 2015
* הסופר קאפ הספרדי: 2016

## קישורים חיצוניים

* פרופיל השחקן באתר הרשמי של ברצלונה
* דף השחקן באתר בארסה מאניה

קטגוריה:שוערי כדורגל ספרדים
קטגוריה:כדורגלנים ספרדים
קטגוריה:שוערי כדורגל קטלאנים
קטגוריה:כדורגלנים קטלאנים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני ריאל ואיאדוליד
קטגוריה:סבדל: כדורגלנים
קטגוריה:ספרדים שנולדו ב-1989
JS Izumo

370px|ממוזער|שמאל|JS Izumo (DDH-183)
**JS Izumo** (DDH-183) היא נושאת מסוקים יפנית (נקראת ביפן באופן רשמי: いずも型護衛艦, תרגום: "משחתת מסוקים מסוג איזומו"). היא ספינת הדגל של סדרת נושאות המסוקים Izumo בכוחות חיל ההגנה הימיים של יפן (ה-MSDF). 

הספינה מסוגלת לשאת עד 28 כלי טיס, אולם בתכנון הנוכחי היא נושאת 7 מסוקי ASW ו-2 SAR. עבור משימות אחרות היא יכולה לשאת 400 חיילים ו-50 משאיות או כמות מקבילה של ציוד. על הסיפון 5 מנחתים המאפשרים פעילות מקבילה של נחיתות או המראות. מערכת ההגנה שלה כוללת 2 פלנקס (Phalanx CIWS) ו-2 יחידות טילים נגד מטוסים מסוג RIM-116 (SeaRam)

משחתות מסוגה תוכננו במקור להחליף את שתי הספינות מסוג Shirane, אשר תוכננו לצאת מהמערך בשנת 2014.

בניית הספינה הראשונה החלה בשנת 2011 ביוקוהאמה, במימון של 113.9 מיליארד ין (כ 1.5 מיליארד דולר).

הספינה, הגדולה ביותר של יפן מאז מלחמת העולם השנייה, נכנסה לשירות פעיל במרץ 2015.

## קישורים חיצוניים

קטגוריה:אוניות מלחמה יפניות
נטישין

**נטישין** (באוקראינית: **Нетішин**; בפולנית: **Niecieszyn**) היא עיר במחוז חמלניצקי אוקראינה.

האזכור הראשון של נטישין מגיע ממכתבו של מלך פולין זיגמונט השני אוגוסט. ב-27 במרץ 1793 אחרי חלוקת פולין היישוב עבר לידיה של האימפריה הרוסית.

העיר נכבשה על ידי הגרמנים ב-4 ביולי 1941, ב-18 בינואר 1944 העיר שוחררה על ידי הצבא האדום

ב-1984 נטישין קיבלה מעמד של עיר.

המעסיק העיקרי בנטישין היא תחנת הכוח הגרעינית של חמלניצקי.

## קישורים חיצוניים

* 

קטגוריה:מחוז חמלניצקי: ערים
קטגוריה:יישובים שהוקמו במאה ה-16
פולונה

**פולונֶה** (אוקראינית: **Полонне**; ידועה גם כ**פולנאה**, **פולונויה** (**Polonnoye**)) היא עיר במחוז חמלניצקי אוקראינה. היהודים הגיעו למקום בשלהי המאה ה-18. בתקופת השואה נרצחו מרבית יהודי העיירה.

## היסטוריה
העיר מוזכרת לראשונה בצו של ולדימיר הראשון, אז הועברה פולונה לבעלות של כנסיית המעשר. כדי להתגונן מפני פשיטות של שבטים נוודים בעיר הוקמה טירה, ב-1169 הקומנים ניסו לפלוש לעיר, אך ללא הצלחה. הטירה כנראה נהרסה בפלישה המונגולית ב-1240. לאחר ייסוד נסיכות גאליץ'-וולין היה היישוב תחת שליטת הנסיכות.

פולונה קיבלה מעמד של עיר ב-1938.

העיר נכבשה על ידי הגרמנים ב-6 ביולי 1941 ושוחררה על ידי הצבא האדום ב-9 בינואר 1944. בזמן השואה נרצחו בעיר 7,670 יהודים.

## הקהילה היהודית
### לפני השואה
פעילות הקהילה היהודית בעיר התחילה בשלהי המאה ה-18.

פולונה היא עיר השוכנת על נהר התמיר והיא נחשבת לאחת העתיקות ביותר בווהלין. כשהייתה תחת שלטון הפולנים והשתייכה למחוז לוצק שכנו בה כ-12 אלף יהודים.

בקהילה היו מספר דמויות מרכזיות שהשפיעו על החברה:

*המקובל רבי שמשון מאוסטרופולי נולד בקוריץ בווהלין בשנת ה'ש"ס (1600) בערך, ונרצח ב- ג' באב בעת פרעות ת"ח 1648 בעיר פולנה.
* רבי יעקב יוסף כ"ץ היה אחד מראשי החסידים, תלמיד מובהק של הבעש"ט ומפיץ תורתו: רב בשארינדאד, ראשקוב, נעמירוב ובאחרית ימיו בפולונה. נולד בראשית המאה ה-18, ונפטר בערך בשנת 1782.

*רבי יהודה לייב מפולנאה המכונה "המוכיח מפולונה" (כ"א בטבת ה'תק"ל, 1769) היה מראשוני תלמידי הבעל שם טוב ומגדולי מפיצי שיטתו.

היהודים בקהילה עסקו בעיקר בחקלאות, סביב לה שדות בר, שטחי מרעה וגני פרי. בנוסף חלקם היו סוחרים שהצליחו מאוד, בנוסף היהודים היו בוניה העיקריים של פולונה, והם אלה שפיתחו במרצם ובחריצותם את מסחרה ותעשייה הענפה בחבל כולו. גורם חשוב לקידום העיר והתפתחותה שימש מצבה הגאוגרפי הנוח והכביש הראשי קייב-בריסק החוצה את העיר. היא שימשה מרכז לעיירות ולכפרים שבסביבה. מספר די גדול של יהודים היו עסוקים בעבודה בבורסקאות, שנמצאה בפרבר מיוחד מחוץ לעיר. רב היה בתי המלאכה לתעשיית בגדים, כובעים, נעליים ורהיטים, שהיו מספקים את תוצרתם לעיר ולסביבה הקרובה. פרבר מיוחד במורד ההר ליד הנהר סלוץ' היה מיושב באנשי "עמך" שעבדו במתכת, נפחים, פחחים, היו גם הרבה פועלים שעסקו במלאכת הבניין לכל ענפיה. מראה פני העיר ואנשיה העידו, כי רוב תושביה הם אנשי עמל.

### בתקופת השואה
הגרמנים כבשו את פולונה בשנת 1941. רציחות החלו באוגוסט 1941 ובהמשך הוקם גטו. לעיירה הובאו יהודים מעיירות בסביבה דוגמת פונינקה. רוב היהודים נרצחו.

### לאחר השואה
אחרי נסיגת הגרמנים חזרו לעיירה 13 יהודים שחזרו לרוסיה ביחד עם הצבא האדום. הם מצאו את עיירתם פולונה חרבה ושרופה. כיום לא ידוע אם ישנם יהודים במקום.

## אוכלוסייה
שינוי אוכלוסייה של פולונה לאורך השנים:

## ילידי המקום
*פרץ מרקיש - סופר ומשורר יידי.
*שמואל מיקוניס - פוליטיקאי ישראלי, ממנהיגי המפלגה הקומוניסטית הישראלית.
*רבי יעקב יוסף מפולנאה.
*ד"ר גדליה מזל - רופא ופעלתן חסידי ידוע בירושלים.
*רבי גדליה רבינוביץ מליניץ - אדמו"ר חסידי.

## קישורים חיצוניים

* 
* הקהילה היהודית בפולונה 
* 
* 
* 

## הערות שוליים

קטגוריה:מחוז חמלניצקי: ערים
קטגוריה:קהילות יהודיות באוקראינה
קטגוריה:שואת יהודי אוקראינה
ח'אלד ח'לאילה

**ח'אלד ח'לאילה** (בערבית: **خالد خلايلة**, תעתיק מדויק: ח'אלד ח'לילה; נולד ב-16 בדצמבר 1982) הוא כדורגלן עבר ערבי-ישראלי ששיחק בעמדת הקשר האחורי. ח'לאילה הוא שיאן ההופעות של המועדון בני סכנין בכל הזמנים.

## קריירה
ח'לאילה החל את הקריירה שלו במחלקת הנוער של בני סכנין, ובעונת 2000/2001 ערך את הופעת הבכורה שלו בקבוצה הבוגרת, במשחק מול בית"ר באר שבע במסגרת הליגה הלאומית. ח'לאילה היה שותף לעלייה ההיסטורית של המועדון לליגת העל בסיום עונת 2002/2003, ובשנת 2004 זכה עם הקבוצה בגביע המדינה, בפעם הראשונה בה קבוצה מהמגזר הערבי זוכה בתואר. במחזור ה-32 של עונת 2004/2005 רשם בישול ראשון בליגת העל, בהפסד 2–4 למכבי פתח תקווה. במחזור האחרון של עונת 2005/2006 הבקיע את שער הבכורה שלו בקריירה, במשחק מול מכבי חיפה, אשר הסתיים בתיקו 2–2, ובסיום העונה ירדה הקבוצה בחזרה לליגה הלאומית.

בעונת 2006/2007 ביסס ח'לאילה את מעמדו כשחקן הרכב פותח בקבוצה, והיה שותף לחזרתה לליגת העל. בינואר  עזב מאיר כהן את המועדון, וח'לאילה החליף אותו בתפקיד קפטן הקבוצה.

ח'לאילה ידוע במשחק האגרסיבי שלו ובכמות הגבוהה של כרטיסים צהובים שהוא מקבל מדי שנה. מאז חזרתה של סכנין לליגת העל זכה בכל עונה בתואר שיאן הכרטיסים הצהובים, פרט לעונות 2007/2008 ו-2010/2011. ב-1 בינואר 2017 שבר את שיאו של יוסי אבוקסיס, שעמד על 124 כרטיסים צהובים, והפך לשיאן הכרטיסים הצהובים של ליגת העל בכל הזמנים. בסך הכל נשלפו לחובתו של ח'לאילה 151 כרטיסים צהובים בליגת העל.

בתום עונת 2018/2019 ירד עם בני סכנין לליגה הלאומית. ב-19 בנובמבר 2019 שוחרר מבני סכנין אחרי 19 שנים במועדון.

ב-15 בספטמבר 2020, ח'לאילה חתם במכבי טמרה מליגה א' צפון.

## חיים אישיים
ח'לאילה נשוי ואב לשניים. הוא בוגר תואר ראשון בחינוך גופני ומחזיק בתואר שני בחינוך מיוחד.

## תארים
;בני סכנין
*גביע המדינה: 2003/2004

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלנים ערבים ישראלים
קטגוריה:סח'נין: כדורגלנים
קטגוריה:כדורגלני בני סכנין
קטגוריה:כדורגלני מכבי טמרה
קטגוריה:ישראלים שנולדו ב-1982
שלזיה (פרובינציה)

**שלזיה** (בפולנית: **śląskie**, בצ'כית: **Slezské** ובסלובקית: **Sliezske**) היא אחת משש עשרה הוויוודות של פולין. היא שוכנת בדרום מרכזה של פולין, וגובלת בצפון בוויוודה לודז', במזרח בוויוודות שְׁוְויֶינְטוֹקְזִ'יסְקיֶה ופולין קטן, בדרום בצ'כיה ובסלובקיה, ובמערב בוויוודה אופולה.

בירתה של שלזיה והעיר הגדולה ביותר בה היא העיר קטוביץ השוכנת במרכזה. ערים גדולות נוספות הן צ'נסטוחובה, סוסנוביץ, גליביצה וביטום.

## מקור השם
וויוודת שלזיה נושאת את שמו של האזור ההיסטורי "שלזיה", אשר הוויוודה יושבת במזרח אזור היסטורי זה. בלטינית, סלובקית ופולנית מכונה האזור בשם Śląsk, בגרמנית שלזית Schläsing, בצ'כית Slezsko ובסורבית Šlazyńska. כל השמות מעידים לדעת רבים שהמקום נקרא על שמם של נהר השלנזה (Ślęza) והר השלנזה (Ślęza) - המצויים בתחומי אזור שלזיה, כארבעים קילומטרים דרומית לוורוצלב. יש חוקרים הטוענים שההר שלנזה היה בעת הפרהיסטורית אזור מקודש דתית על ידי האוכלוסייה הפגאנית שבאזור.

סברה אחרת, הפופולרית בעיקר בקרב חוקרים פולנים, קושרת את שלזיה למילה הסלאבית העתיקה ślęg או śląg, אשר משמעותן רטיבות ולחות, עדות אולי לתנאים האקלימים של האזור. ובעוד זאת, בקרב חוקרים גרמנים רווחת במקומות רבים ההנחה שהשם של אזור שלזיה נגזר משמו של שבט
בשם "סלינגים" (בלטינית: Silingae, ביוונית עתיקה: Σιλίγγαι), שבט גרמאני ונדלי שלזמן מה התיישב באזור שלזיה.

## גאוגרפיה
מבחינה גאוגרפית, ההוויוודה שלזיה חופפת את חבל הארץ הגאוגרפי שלזיה עילית. חבל ארץ זה מהווה רמה גאוגרפית גבוהה יחסית, כאשר גובהה הממוצע הוא כ-500 מטר מעל פני הים. המקום במידה רבה מהווה את החלק המערבי של הרמה של פולין קטן. בתחומיה של שלזיה נובעים שני הנהרות אולי החשובים ביותר בפולין - נהר הוויסלה ונהר האודר. מקור נהר האודר הוא מההרים שבדרום מערבה של שלזיה. משם הנהר זורם לכיוון צפון מערב, מוזן ביובלים רבים המנקזים את מימי האזור כולו, וממשיך אל תוך הוויוודה השכנה אופולה הגובלת עם שלזיה ממערב. ובעוד האודר נובע בשלזיה וזורם מערבה, הוויסלה זורם מזרחה. מקור נהר הוויסלה הוא מההרים שבדרום מזרחה של שלזיה. משם הנהר זורם לכיוון צפון מזרח, מוזן ביובלים רבים, וממשיך אל תוך הוויוודה השכנה פולין קטן (פרובינציה) הגובלת עם שלזיה ממזרח. הרמה של שלזיה עילית הופכת גבוהה יותר בקצותיה הדרומיים, שם מתנשאים לגובה רב יחסית הרי הקרפטים המערביים והרי הסודטים המזרחיים. אף שההרים שבדרומה של שלזיה גבוהים, הם בדרך כלל נמוכים יותר מאלו המצויים בשכנותיה ממזרח וממערב, שם הקרפטים והסודטים בהתאמה מגיעים לגובה רב במיוחד.

הטמפרטורה השנתית הממוצעת בקטוביץ, בירת הוויוודה, היא 8.6 מעלות צלזיוס. החודש הקר ביותר הוא ינואר (עם טמפרטורה ממוצעת של - 1.6 מעלות צלזיוס), והחודש החם ביותר הוא יולי (עם טמפרטורה ממוצעת של 18.6 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 722.3 מ"מ.

### אזורים מוגנים
בשלזיה יש שבעה פארקי נוף (Park krajobrazowe) ו-64 שמורות טבע (Rezerwat przyrody).

### הרים

## היסטוריה

## ערים, יישובים ומחוזות
### ערים
בשלזיה ישנן 71 ערים ועיירות.

### מחוזות
בשלזיה ישנם 36 מחוזות, מתוכם 19 ערים מחוזיות.

## ראו גם
* שלזיה
* אנדרטת המורדים השלזיים

## קישורים חיצוניים

* 

* 
* 

## הערות שוליים

*
קטגוריה:פולין: היסטוריה
טד 2

**טד 2** (באנגלית: **Ted 2**) הוא סרט קומדיה ופנטזיה אמריקאי שיצא לאקרנים ביוני 2015. הסרט נכתב בחלקו, הופק ובוים על ידי סת' מקפרלן (יוצר הסדרות "איש משפחה", "אבא אמריקאי" ו"המופע של קליבלנד"). סרט זה מהווה המשך לסרט "טד" שיצא לאקרנים ביוני 2012.

## תקציר עלילה
עלילת הסרט מגוללת את סיפור ההמשך של ג'ון בנט (מגולם על ידי מארק וולברג) ודובון הצעצוע שלו, טד (מדובב על ידי סת' מקפרלן), המתגוררים בביתם בבוסטון שבמסצ'וסטס. ג'ון התגרש מלורי (מילה קוניס), וטד מתחתן עם תמי-לין (ג'סיקה בארת'), חברתו מהסרט הראשון, אותה הכיר במסגרת עבודתו בסופרמרקט. הזוג מעוניין להביא ילד לעולם, ולכן טד מבקש מג'ון לספק עבורו זרע עבור הזרעה מלאכותית. ברם, כדי להיות רשאי להחזיק בילד מבחינה חוקית, נדרש טד להוכיח לבית המשפט כי הוא אנושי.

## צוות שחקנים ודמויות
* מארק וולברג - ג'ון בנט
* סת' מקפרלן - טד קלאבר לאנג
* אמנדה סייפריד - סמנטה לסלי ג'קסון
* ג'סיקה בארת' - תמי-לין מקפארתי
* ג'ובאני ריביסי - דוני
* ג'ון סלאטרי - עורך דין
* סאם ג'. ג'ונס - עצמו
* מייקל דורן - ריק
* ליאם ניסן - עצמו
* ג'יי לנו - עצמו
* ריצ'רד שיף
* דייוויד הסלהוף
* נאנה ויזיטור
* פטריק וורברטון - גיא, חבר לעבודתו של ג'ון
* טום בריידי
* רון קנדה - השופט בבית המשפט
* מורגן פרימן - פטריק מיגן
* ג'ימי קימל - עצמו
* קייט מקינון - עצמה

## הפקה
במהלך הפאנל של "אבא אמריקאי" בפסטיבל קומיק-קון ב-2012, הצהיר מקפרלן כי הוא יפתח סרט המשך עבור "טד". בספטמבר 2012 אמר מנכ"ל סרטי יוניברסל סטיב בורק שהאולפן מחפש לעשות סרט המשך לטד "בהקדם האפשרי". בינואר 2013, בתוכנית "אנדרסון לייב", אישר וולברג כי סרט ההמשך היה בעבודות ושזה יהיה סרט ההמשך הראשון בקריירה שלו, גם בעת שחשף כי הוא וטד (מדובב גם הוא בידי מקפרלן) יופיעו בטקס פרסי האוסקר ה-85. ב-2 באוקטובר 2013, הוכרז כי "טד 2" יפורסם ב-26 ביוני 2015.

ב-14 בפברואר 2014 לוהקה אמנדה סייפריד לתפקיד הנשי הראשי. ב-17 ביוני באותה שנה אישרה ג'סיקה בארת' כי היא תשוב לשחק את תפקידה מן הסרט הקודם, כתמי-לין. לאורך אוגוסט וספטמבר 2014, הוכרז כי פטריק וורברטון יחזור לשחק את גיא, חבר לעבודתו של ג'ון, וכי מורגן פרימן, נאנה ויזיטור, מייקל דורן, דניס הייסברט, ליאם ניסן וג'ון סלאטרי הצטרפו לצוות השחקנים. מילה קוניס, שהופיעה בסרט הקודם בתפקיד לורי, חברתו של ג'ון, לא השתתפה בסרט בעקבות חופשת הלידה הארוכה שעשתה לכבוד לידת בתה הראשונה. הצילומים החלו ב-28 ביולי 2014, והסתיימו ב-13 בנובמבר באותה שנה. הם נערכו במסצ'וסטס, בניו יורק ובסנטה קלריטה.

את המוזיקה לסרט כתב והלחין וולטר מרפי, המוזיקאי של הסרט הראשון.

## הקרנת הסרט
ב-17 בינואר 2015, פורסם פוסטר הטיזר של הסרט. יומיים לאחר שחרור הפוסטר, שוחרר הטריילר הרשמי של הסרט. הסרט עלה לאקרנים בארצות הברית ב-26 ביוני 2015 ובישראל עלה לאקרנים ב-25 ביוני 2015.

## קישורים חיצוניים

* 

**ביקורות:**
* 
* 
* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2015
קטגוריה:סרטי אולפני יוניברסל
קטגוריה:סרטים אמריקאיים
קטגוריה:סרטי קולנוע בכיכובן של בובות
קטגוריה:דובים בדיוניים
קטגוריה:סרטי המשך אמריקאיים
קטגוריה:סרטי בית משפט אמריקאיים
קטגוריה:סרטי סת' מקפרלן
ברניסלאב יובאנוביץ'

**ברניסלאב יובאנוביץ**' (בסרבית: **Бранислав Јовановић**; נולד ב-21 בספטמבר 1985) הוא כדורגלן עבר סרבי ששיחק בעמדת הקשר האחורי ולסירוגין כמגן ימני.

## קריירה
יובאנוביץ' התחיל את הקריירה שלו במחלקת הנוער של רדינצ'קי באוגרד. בתום גיל הנוער עזב את המועדון וחתם בידינסטבו סורצ'ין, משם עבר לבאוגרד. בקיץ  חתם באתניקוס אחנס הקפריסאית. בינואר  חתם בנפרדק קרושבץ, במדיה כבש 5 שערים ב-13 משחקים. בסיום העונה חתם בפרטיזן בלגרד ל-4 שנים. בקיץ  חתם בראד בלגרד לאחר שלא זכה לדקות משחק בפרטיזן.

בינואר 2013 חתם בהפועל עכו עד לסיום העונה. ב-26 בינואר 2013 ערך את הופעת הבכורה שלו בליגה בהפסד 4-0 נגד מכבי תל אביב. ב-23 בפברואר 2013 הבקיע את שער הבכורה שלו בעכו בהפסד 3-1 נגד מכבי חיפה. לאחר שסייע לקבוצה במאבקי ההישרדות, חתם בקיץ  על חוזה לעוד שנתיים במועדון. בתום עונת 2015/2016 עזב את עכו אחרי 3 וחצי שנים וחזר לסרביה בה חתם בווז'דובאץ.

ב-10 בינואר 2017 חזר לישראל וחתם בהפועל אשקלון והתאחד עם יובל נעים שאימן אותו בעכו.

ב-14 ביוני 2018 חתם בהפועל רמת גן.

בינואר  יובנוביץ' חזר לקדנציה שנייה בראד בלגרד.

ב-26 באוגוסט 2019, יובאנוביץ' חתם בפרולטר נובי סאד.

## קישורים חיצוניים

קטגוריה:כדורגלנים סרבים
קטגוריה:מגני כדורגל סרבים
קטגוריה:קשרי כדורגל סרבים
קטגוריה:בלגרד: כדורגלנים
קטגוריה:כדורגלני אתניקוס אחנס
קטגוריה:כדורגלני נפרדק קרושבאץ
קטגוריה:כדורגלני פרטיזן בלגרד
קטגוריה:כדורגלני ראד בלגרד
קטגוריה:כדורגלני הפועל עכו
קטגוריה:כדורגלני ווז'דובאץ
קטגוריה:כדורגלני הפועל אשקלון
קטגוריה:כדורגלני הפועל רמת גן
קטגוריה:כדורגלני נבחרת סרביה
קטגוריה:כדורגלנים זרים בישראל
קטגוריה:ספורטאים סרבים בקפריסין
קטגוריה:ספורטאים סרבים בישראל
קטגוריה:סרבים שנולדו ב-1985
לינדה בולדר

**לינדה בולדר** (בהולנדית: **Linda Bolder**; נולדה ב-3 ביולי 1988) היא ג'ודוקא עבר הולנדית-ישראלית, סגנית אלופת אירופה (2013) ופעמיים אלופת הולנד. 

בולדר החליטה להגר לישראל עם בעלה, מנדל וויטסנאזן, איש עסקים יהודי־הולנדי וכדורגלן עבר, שהיה חלק מהסגל הרחב של אייאקס בעונת הזכייה בליגת האלופות ב־1995. החל מינואר 2015 עד פרישתה בנובמבר 2017 ייצגה בולדר את ישראל.

## קריירה
### כמתחרה הולנדית (2004-2014)
בולדר זכתה שלוש פעמים באליפות הולנד לנוער (עד גיל 20) בשנים 2004, 2005 ו-2007.{} בשנים 2009 ו-2012 היא זכתה באליפות הולנד לבוגרים בקטגוריית המשקל עד 70 ק"ג.

בשנת 2004 היא זכתה באליפות אירופה לקדטים (עד גיל 17), בשנת 2007 היא זכתה באליפות אירופה עד גיל 20 ובשנת 2008 זכתה באליפות אירופה עד גיל 23.

בשנת 2012 היא זכתה בגראנד סלאם טוקיו היוקרתי לאחר שניצחה בגמר את הרוקה טאצ'ימוטו היפנית. בשנת 2013 היא זכתה במדליית הכסף באליפות אירופה שנערכה בבודפשט כאשר הגיעה עד הגמר בו הפסידה לבת-ארצה ההולנדית קים פולינג.

בפברואר 2014 היא זכתה בגראנד סלאם פריז כשניצחה בגמר את פאני פוסוויט הצרפתייה. חודש לאחר מכן, בגרנד פרי בגרמניה, שברה את ברך שמאל וגמרה את העונה לשנת 2014.

### כמתחרה ישראלית (2015-2017)
בולדר החליטה להגר לישראל בעקבות בעלה היהודי. היא קיבלה מעמד של אזרחית ארעית הודות לעזרה של חבר הכנסת יואל רזבוזוב. ב-17 בנובמבר שלחה מכתב לאיגוד ההולנדי בו היא מבקשת לעבור ולייצג את ישראל: "זו הייתה החלטה קשה מאוד ומהולה ברגשות מעורבים, אבל אני רוצה להגשים את החלום שלי ולעבור להתחרות עבור ישראל במקום הולנד". שבוע לאחר מכן ואחרי מגעים עם איגוד הג'ודו הישראלי, ההולנדים החליטו לקבל את בקשתה ושחררו אותה.

החל מינואר 2015 בולדר מייצגת את נבחרת ישראל בג'ודו. ב-28 במרץ אותה שנה היא זכתה במדליית זהב בגרנד פרי סמסון שבטורקיה, במשקל עד 70 ק"ג, לאחר שניצחה את אלופת העולם בג'ודו שלוש פעמים, יורי אלביר מקולומביה. ב-23 בינואר 2016 היא זכתה במדליית זהב בגרנד פרי הוואנה. 

באולימפיאדת ריו דה ז'ניירו (2016) סיימה בולדר במקום שביעי. היא ניצחה באיפון בקרב הראשון שלה יריבה מנבחרת הפליטים, בשמינית הגמר ניצחה יריבה מקוריאה הדרומית בניקוד זהב וברבע הגמר הפסידה לסאלי קונוויי מבריטניה שזכתה במדליית ארד. בבית הניחומים היא הפסידה ליריבה מספרד.

### פרישה
לאחר האולימפיאדה חזרה בולדר להתחרות באליפות העולם בג'ודו 2017 שהתקיימה בבודפשט והודחה בקרב הראשון. לדבריה: "אחרי אליפות העולם בבודפשט החלטתי לצאת לחופש, וחשבתי לעצמי בזמן הזה על כל התקופה שעברתי בג'ודו [...] הגעתי למסקנה שעכשיו אני כבר לא באותו מצב, הניצוץ כבר לא קיים יותר". בעקבות כך הודיעה בנובמבר על פרישה מספורט תחרותי.

## זכיות בתחרויות מהסבב העולמי

## קישורים חיצוניים

* דף הפייסבוק של לינדה בולדר
* 

## הערות שוליים

קטגוריה:ג'ודוקא ישראליות
קטגוריה:ג'ודוקא אולימפיות ישראליות
קטגוריה:משתתפות ישראליות באולימפיאדת ריו דה ז'ניירו (2016)
קטגוריה:נשים ג'ודוקא באולימפיאדת ריו דה ז'ניירו (2016)
קטגוריה:נשים ג'ודוקא הולנדיות
קטגוריה:ישראליות ילידות הולנד
קטגוריה:ישראלים ילידי הולנד
קטגוריה:ישראליות שנולדו ב-1988
קטגוריה:ישראלים שנולדו ב-1988
LCCN

**LCCN** (ראשי תיבות של **Library of Congress Control Number**) היא שיטת מיספור של רשומות בקטלוג ספריית הקונגרס בארצות הברית. לשיטה זו אין קשר לתוכן הספרים, ואין לבלבל בינה לבין שיטת ספריית הקונגרס.

## היסטוריה
שיטת LCCN נמצאת בשימוש מאז 1898, כשבמקור שימשו ראשי התיבות לקיצור "Library of Congress Card Number". 

בפברואר 2008 הוקם מאגר מידע רשתי שהכיל את כלל המידע.

## מבנה
בצורתו הבסיסית ביותר, כולל המספר את השנה (שנת ההוצאה לאור) ו. השנה מצוינת בשתי ספרות (לשנים בין 1898 ל-2000) או ארבע (לשנים החל מ-2001). 3 השנים המשותפות (1898, 1899 ו-1990) מובחנות על פי גודל המספר המזהה. במספרים המתחילים בספרה 7, ישנה מוזרות בעקבות ניסוי קצר להוספת ספרת ביקורת שאירע בין השנים 1969 ל-1972.

המספרים כוללים 6 ספרות וחייבים להכיל ספרת 0 מובילה. לעיתים מפריד מקף בין השנה למספר המזהה, אך ההמלצה המעודכנת היא לא להוסיף אחד כזה.

## קישורים חיצוניים
* Library of Congress Name Authority File (NAF)
* Traditional and normalized forms of the LCCN
* LCCN Permalink Frequently Asked Questions
* Bibliographic Processing Cataloging Rules: Library of Congress Control Number (LCCN) באתר Wayback Machine

## הערות שוליים

קטגוריה:ספריית הקונגרס
קטגוריה:קוד מזהה בין-לאומי
קטגוריה:שיטות ותקנים בספרנות
שלזיה תחתית

**שלזיה תחתית** (בפולנית: **dolnośląskie**) היא אחת משש-עשרה הווייוודות של פולין. היא שוכנת בדרום-מערב פולין, וגובלת בצפון בווייוודות פולין גדול ולובוש, במזרח בווייוודה אופולה, בדרום בצ'כיה, ובמערב בגרמניה.

בירתה של שלזיה תחתית והעיר הגדולה ביותר בה היא העיר ורוצלב, השוכנת במזרחה. ערים גדולות נוספות הן ולבז'יך, לגניצה וילניה גורה.

## מקור השם
ווייוודת שלזיה תחתית נושאת את שמו של האזור ההיסטורי "שלזיה", אשר הווייוודה יושבת במערבו. בפולנית מכונה האזור בשם Śląsk, בגרמנית שלזית Schläsing, בצ'כית Slezsko ובסורבית Šlazyńska. כל השמות מעידים לדעת רבים שהמקום נקרא על שמם של נהר והר הסלזה (Ślęza) - המצויים בתחומי אזור שלזיה, כארבעים קילומטרים דרומית לוורוצלב. יש חוקרים הטוענים שההר סלזה היה בעת הפרהיסטורית אזור מקודש דתית על ידי האוכלוסייה הפגאנית שבאזור.

סברה אחרת, הפופולרית בעיקר בקרב חוקרים פולנים, קושרת את שלזיה למילה הסלאבית העתיקה ślęg או śląg, אשר משמעותה רטיבות ולחות, עדות אולי לתנאים האקלימים של האזור. ובעוד זאת, בקרב חוקרים גרמנים רווחת במקומות רבים ההנחה שהשם של אזור שלזיה נגזר משמו של שבט בשם "סלינגים" (בלטינית: Silingae, ביוונית עתיקה: Σιλίγγαι), שבט גרמאני ונדלי שלזמן מה התיישב באזור שלזיה.

לשם ווייוודה מתווספת המילה "תחתית" (Dolny), מאחר שהיא יושבת בחבל הארץ הנמוך יותר של שלזיה, ולא בזה הגבוה, המכונה "שלזיה עילית" (Górny Śląsk).

## גאוגרפיה
מבחינה גאוגרפית, ההווייוודה שלזיה תחתית חופפת את חבל הארץ הגאוגרפי הנושא את שמה, שלזיה תחתית. חבל ארץ זה כולל את אגן ההיקוות של נהר האודר העליון והתיכון. נהר האודר מגיע אל שלזיה תחתית מהווייוודה השכנה אופולה שממזרח, וזורם מכיוון דרום מזרח לכיוון צפון מערב לאורך שלזיה תחתית. לאורך כל דרכיו הנהר מוזן ביובלים רבים המנקזים את מימי האזור כולו. בהמשכו, הנהר יוצא אל הווייוודה השכנה לובוש הגובלת עם שלזיה תחתית מצפון-מערב. סביב גדותיו של נהר האודר משתרע עמק רחב וארוך, בו מרוכזת עיקר האוכלוסייה של האזור. מצפון ומדרום לעמק נהר האודר אפשר למצוא גבעות רבות, ותנאי השטח המישוריים המאפיינים את כל אזור שלזיה תחתית הופכים לגבוהים יותר. צפונה מהגבעות שמצפון לנהר האודר מצוי המישור הגדול של אזור פולין גדול. דרומה מהגבעות שמדרום לנהר האודר מצוי רכס הרי הסודטים, מקום המנוגד במיוחד לתנאי השטח בשאר האזורים בשלזיה תחתית. הרים אלו הם גבוהים במיוחד ביחס לאזור ומגיעים עד לגובה של כ-1,600 מטר.

הטמפרטורה השנתית הממוצעת בוורוצלב, בירת הוויווידה, היא 9.1 מעלות צלזיוס. החודש הקר ביותר הוא ינואר (עם טמפרטורה ממוצעת של -0.7 מעלות צלזיוס), והחודש החם ביותר הוא יולי (עם טמפרטורה ממוצעת של 19.0 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 536.9 מ"מ.

### אזורים מוגנים
בשלזיה תחתית יש שני פארקים לאומיים (Park Narodowy), שנים עשר פארקי נוף (Park krajobrazowe) ו-66 שמורות טבע (Rezerwat przyrody).

### הרים

## היסטוריה

## ערים, יישובים ומחוזות
### ערים
בשלזיה תחתית ישנם 91 ערים ועיירות.

### מחוזות
בשלזיה תחתית ישנם 30 מחוזות, מתוכם ארבע ערים מחוזיות.

## ראו גם
* שלזיה

## קישורים חיצוניים

* 

* 

## הערות שוליים

*
קטגוריה:פולין: היסטוריה
בלן (קטמרקה)

**בלן** (בספרדית: **Belén**, שמה הספרדי של בית לחם) היא עיר הבירה של מחוז בלן, בפרובינציית קטמרקה שבארגנטינה. בלן נמצאת במרחק של כ-290 קילומטרים מקטמרקה הבירה, והיא ממוקמת בכיוון דרום מערב לכביש הלאומי 40 בעמק ששוכן לשולי נהר בלן.

## תיירות
* **בית מקדש [[מריה הקדושה|הגבירה של בית לחם]]** ו**מוזיאון סאקרו** (בספרדית: **Santuario "Nuestra Sra. De Belén" y Museo Sacro**) - נחנך ב-6 בינואר 1907, מהווה את נקודת המפגש העיקרית של התפילה הפופולרית. מדי שנה ב-6 בינואר מתכנסים בו אלפי מאמינים בפסטיבלים וחוגגים את חג ההתגלות.
* **[[מוזיאון]] ארכאולוגי קונדור ואסי** (בספרדית: "**Museo Arqueologico "Condor Huasi"**) - מאגר ארכאולוגי בו נמצאים חתיכות ושרידים ייחודים, שרידים מתועדים ופרסומים יוקרתיים, אשר מציגים את קיום התרבויות העתיקות שאכלסו את אדמת העיר בלן כיום בתקופות שונות של הציוויליזציה, משנת 1000 ועד לגילויים של כיבוש האינקה והפלישה הספרדית שהתרחשו לפני 500 שנים.
* **אנדרטה לזכר הגבירה של בית לחם** (בספרדית: **Monumento a La Virgen De Belén**) - איקונין בעל חשיבות גדולה המייצג את הבתולה של בית לחם, מריה הקדושה. בנייתו החלה בשנת 1979, והמאמינים המקומיים לקחו בה חלק פעיל, אולם האנדרטה נחנכה רק שלוש שנים מאוחר יותר ב-20 בדצמבר, יום היווסדה של העיר בלן. האנדרטה ממוקמת באחת הגבעות המערביות של העיר המתנשאת לגובה של 300 מטרים, באתר המהווה את נקודת המבט של העיר.
* **הגיא של בלן** (בספרדית: **Quebrada De Belén**) - מסלול אטרקטיבי באורך 11 קילומטרים מצפון לעיר, בין ההרים גבוהים ונהר בלן.

## קישורים חיצוניים

* Resultados generales - Catamarca, באתר Instituto Nacional De Estadistica y Censos De La Republica Argentina, INDEC, האתר הרשמי 
* Belén-Turismo Catamarca, באתר Turismo Catamarca, 

## הערות שוליים

קטגוריה:קטמרקה: ערים
רות סניידר

**רות (בראון) סניידר** (באנגלית: **Ruth Snyder**; 27 במרץ 1895 – 12 בינואר 1928) הייתה רוצחת אמריקאית שהתפרסמה בשל הוצאתה להורג בכיסא חשמלי בכלא סינג סינג, שצילום שלה התפרסם בעיתונות. היא גם הייתה האשה הראשונה שהוצאה להורג בכיסא חשמלי במדינת ניו-יורק.

בשנת 1925 רצחה סניידר יחד עם המאהב שלה ג'אד גריי את בעלה אלברט סניידר, לאחר ששכנעה אותו לשלם על ביטוח חיים בעל שיפוי כפול.

היא הוצאה להורג ונקברה בבית הקברות וודלאון ברובע הברונקס, ניו יורק . על מצבתה נכתב רק "בראון".

הצלם העיתונאי טום הווארד , שעבד בשיקגו טריביון, הצליח להנציח את ההוצאה להורג באמצעות מצלמת הרגל המפורסמת שלו, ולהבריח את התשליל מכלא סינג סינג בעזרת עיתונאית, לפרסום בניו יורק דיילי ניוז.

## בתרבות
על רקע המקרה של סניידר, כתבה סופי טרדוול שנכחה במשפטה של רות, את המחזה המפורסם שלה "מאכינל", שעלה בברודוויי בספטמבר 1928 וזכה בהצלחה המסחרית והביקורתית הגדולה ביותר מבין מחזותיה.

פרשה זו נתנה השראה לסופר ג'יימס מ. קיין בספריו ביטוח חיים כפול והדוור מצלצל פעמיים.

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:רוצחים בארצות הברית
קטגוריה:אישים שהוצאו להורג במדינת ניו יורק
קטגוריה:נשים שהוצאו להורג בארצות הברית
קטגוריה:רוצחות
קטגוריה:אמריקאיות שנולדו ב-1895
קטגוריה:אמריקאים שנולדו ב-1895
קטגוריה:אמריקאיות שנפטרו ב-1928
קטגוריה:אמריקאים שנפטרו ב-1928
גליה סדן

הרבה **גליה סדן** (נולדה בשנת 1967) היא רבה רפורמית ופעילה מרכזית בתחום אולפני הגיור הרפורמיים בישראל. משרתת כאם בית הדין (אב"ד) של מועצת הרבנים הרפורמים בישראל (מר"ם).

## ביוגרפיה
סדן נולדה בקיבוץ יחיעם שבגליל המערבי, שהשתייך לקיבוץ הארצי. בעלת תואר מוסמך לספרות עברית מאוניברסיטת תל אביב. כחניכת "השומר הצעיר" נפגשה עם מדריכי תנועת הנוער של היהדות הרפורמית בישראל וביקרה בקיבוץ הרפורמי לוטן שבערבה. החוויה הובילה בהדרגה להצטרפות לקהילה רפורמית ולאחר מכן להצטרפות (תשנ"ט) לתוכנית הישראלית לרבנות בהיברו יוניון קולג'. סדן הוסמכה לרבנות בשנת 2003.

סדן מכהנת למעלה מעשור כרבה בקהילת בית-דניאל (תל אביב) לצידם של הרב מאיר אזרי והחזן פרדי פאר. במסגרת זו היא מנהלת גם את מרכז הגיור הרפורמי בתל אביב, שבמסגרתו מתגיירים כ-150 נשים, גברים וטף מדי שנה. גיורם מוכר במדינת ישראל לצורך רישום במרשם האוכלוסין שבמשרד הפנים, אך אינו מוכר על ידי הרבנות הראשית לישראל. תחומי פעילות נוספים: ריכוז תחום בני ובנות המצווה (כמאתיים בנים ובנות כל שנה); הוראת מקרא ותלמוד; דרשות והנחיית תפילות; עריכת טקסי מעגל חיים.

סדן תרמה ותורמת במהלך השנים לפעילות מר"ם והתפתחותה בתפקידים שונים במזכירות המועצה ובוועדת הביקורת שלה. בין השנים 2007-2015 היא שרתה כרכזת ומנהלת מר"ם – מועצת הרבנים הרפורמים בישראל. במסגרת זו הייתה שותפה להוצאתם לאור של **הגדה לזמן הזה**, **השמחה שבלב – מחזור לרגלים ולשבתותיהם** ולתרגום סידור **העבודה שבלב" לאנגלית**. בשנת 2018 היא נבחרה לעמוד בראש בית הדין של מר"ם (אב"ד), ומשמשת מתחילת 2019 כאם בית הדין הראשונה בתולדות המועצה.

סדן חברת ועדת הביקורת בארגון "שומרי משפט – רבנים למען זכויות אדם" וכיהנה בעבר כחברת מזכירות הארגון.

סדן היא אם לבן.

## פרסומים
* "רבות בנות עשו חיל והטלית על כולנה" [קריאה ביקורתית של המזמור "אשת חיל" ושל מעמד האישה בתנועה ליהדות רפורמית], בתוך: מאיר אזרי (עורך), **שערים ליהדות המתקדמת**, תל אביב: בבל, 2005, עמ' 83–89.
* "גבולות האני וגבולות האֵיני", בתוך: ליאור ורד-אזרחי, מירה חובב, יהוידע עמיר ואפרת רותם (עורכות), **דרור: במה לקידום החירות והאחריות בישראל**, ירושלים: התנועה הרפורמית ומר"ם, תשע"ד, עמ' 45–48.

## קישורים חיצוניים
* 
* "ויבא יעקב שלם" - דרשה לפרשת וישלח

## הערות שוליים

קטגוריה:רבנים רפורמים ישראלים
קטגוריה:יחיעם: אישים
קטגוריה:בוגרות השומר הצעיר
קטגוריה:בוגרי השומר הצעיר
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:רבניות רפורמיות
קטגוריה:ישראליות שנולדו ב-1967
קטגוריה:ישראלים שנולדו ב-1967
לודז' (פרובינציה)

**לודז**' (בפולנית: **łódzkie**) היא אחת משש עשרה הווייוודויות של פולין. היא שוכנת במרכז פולין, וגובלת בצפון בווייוודה קויאוויה-פומרניה, במזרח בווייוודות מזוביה ושְׁוְויֶינְטוֹקְזִ'יסְקיֶה, בדרום בווייוודות שלזיה ואופולה, ובמערב בווייוודה פולין גדול.

בירתה של ווייוודת לודז' והעיר הגדולה ביותר בה היא העיר לודז' השוכנת במרכזה הווייוודה. ערים גדולות נוספות הן פיוטרקוב טריבונלסקי ופביאניצה.

## מקור השם
ווייוודת לודז' נושאת את שמה של העיר הדומיננטית שבה, העיר לודז'. העיר לודז' נקראת בפולנית Łódź, אשר פירושה בשפה זו הוא "סירה" או "ספינה". עובדה זו תמוהה במעט, היות שלודז' איננה יושבת על שום נהר כלשהו. יש מי שמנסה להסביר שהעיר לודז' נקראת על שם משפחת מקימיה, אך לגישה זו אין ביסוסים משמעותיים של ממש. בשורה התחתונה, יש חוסר ודאות רחב באשר למקורותיו של שם העיר.

## גאוגרפיה
ווייוודת לודז' שוכנת במרכזה הגאוגרפי של פולין, והיא מהווה נקודת מפגש של כלל חבלי והארץ ואזוריה המרכזיים של פולין. מצפון וממזרח לווייוודה משתרעת שפלת מזוביה, אותה מנקז נהר הויסלה. מצפון וממערב לווייוודה משתרעת שפלת פולין גדול, אותה מנקז נהר האודר. ובעוד מצפון נמצאים האזורים המישוריים, מדרום נמצאים האזורים הגבוהים יותר: דרומית מזרחית ללודז' משתרע אזור פולין קטן, בו נובע נהר הוויסלה, ודרומית מערבית ללודז' משתרע אזור שלזיה, בו נובע נהר האודר. מיקומה של פולין מכתיב את הגאוגרפיה שלה. חציה הצפוני מהווה מישור רחב בגובה ממוצע של כ-100 מטר מעל גובה פני הים, המתלכד עם מזוביה ופולין גדול. ובעוד זאת, חציה הדרומי מאופיין בתנאי שטח גבוהים יותר, מחוספסים, ובלתי אחידים. בחציה הדרומי של לודז' אפשר למצוא לצד עמקים גם גבעות רבות, כאשר הגובה ממוצע של אזור זה הוא כ-260 מטר מעל גובה פני הים. דרום ווייוודת לודז' מתלכד עם פולין קטן ושלזיה. לודז' איננה מהווה רק נקודת מפגש רק טופוגרפיתע, אלא גם בכל הקשור למערכות המים של פולין: בעוד חציה המזרחי מהווה חלק מאגן הניקוז של נהר הויסלה, חציה המערבי מהווה חלק מאגן הניקוז של נהר האודר. עקב הפיתוח הרב של לודז' לאורך ההיסטוריה, ועובדת היותו של אזור זה מקום מאוכלס יחסית מזה שנים רבות, מרבית היערות שהיו בו בעבר נכרתו וכיום כמות השטחים המיוערים בו היא הנמוכה ביותר בכל פולין. רובו המוחלט של השטח מנוצל לחקלאות.

הטמפרטורה השנתית הממוצעת בלודז', בירת הוויווידה, היא 8.4 מעלות צלזיוס. החודש הקר ביותר הוא ינואר (עם טמפרטורה ממוצעת של -1.8 מעלות צלזיוס), והחודש החם ביותר הוא יולי (עם טמפרטורה ממוצעת של 18.7 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 570.1 מ"מ.

בלודז' יש שבעה פארקי נוף (Park krajobrazowe) ו-87 שמורות טבע (Rezerwat przyrody).

## היסטוריה

## ערים, יישובים ומחוזות
### ערים
בלודז' ישנם 44 ערים ועיירות.

### מחוזות
בלודז' ישנם 24 מחוזות, מתוכם שלוש ערים מחוזיות.

## קישורים חיצוניים

* 
* 
## הערות שוליים

קטגוריה:פולין: היסטוריה
*
פומרניה (פרובינציה)

**פומרניה** (בפולנית: **Pomorskie**) היא אחת משש עשרה הווייוודות של פולין. היא שוכנת בצפון פולין, וגובלת בצפון בים הבלטי, במזרח בווייוודה ורמיה-מזוריה, בדרום בווייוודות קויאוויה-פומרניה ופולין גדול, ובמערב בווייוודה פומרניה המערבית.

בירתה של פומרניה והעיר הגדולה ביותר בה היא העיר גדנסק השוכנת בצפון מזרחה. ערים גדולות נוספות הן גדיניה, סלופסק וטצ'ב.

## מקור השם
ווייוודת פומרניה נושאת את שמו של האזור ההיסטורי "פומרניה", אשר הווייוודה יושבת במזרח אזור היסטורי זה. בפולנית מכונה האזור Pomorze, בגרמנית Pommern, ובלטינית Pomerania. שמות אלו לדעת רוב החוקרים קשורים לביטוי מהסלאבית עתיקה po-more, צירוף של po – אשר משמעותו "ליד" או "בסמוך", ו-more – אשר משמעותו "ים". בכך מרמז הביטוי לאפיון המרכזי של פומרניה, אזור החוף של דרום הים הבלטי. פומרניה מוזכרת לראשונה במסמך משנת 1046 במרומז, ובצורה מפורשת מספר שנים לאחר מכן. במהלך המאה ה-12 משתמש ההיסטוריון גאלוס אנונימוס שימוש רב במונח פומרניה לתיאור בקירוב של האזור אותו אנו מכנים היום בשם זה. לחיבוריו הייתה תרומה להפיכתו של המונח למקובל. אדם נוסף שבאותה התקופה פעל באזור היה המיסיונר הגרמני אוטו מבמברג, אשר ביצע שימוש רב בכתביו בכינוי פומרניה.

## גאוגרפיה
פומרניה יושבת על חציו המזרחי של החוף הפולני לים הבלטי, וממנו היא משתרעת דרומה לפנים הארץ. במזרחו של חוף יושב מפרץ גדנסק – מפרץ גדול ורחב אליו נשפך נהר הויסלה. סביב המפרץ יש מישור הנמתח הרחק דרומה לתוך הארץ לאורך נהר הוויסלה, עמוק לשטחי המישור של הווייוודה קויאוויה-פומרניה, הגובלת עם פומרניה מדרום. מערבה ממפרץ גדנסק שפלת החוף מצטמצמת במידה רבה והופכת צרה, כאשר מאפילה עליה מדרום רמה רצופת גבעות גבוהה יחסית. חלקים נרחבים של הווייוודה כוללים בעיקר שדות חקלאיים. במערב פומרניה, ובעיקר בדרום מערבה, מצויים יערות רבים.

הטמפרטורה השנתית הממוצעת בגדנסק, בירת הוויווידה, היא 8.7 מעלות צלזיוס. החודש הקר ביותר הוא ינואר (עם טמפרטורה ממוצעת של 0.1 מעלות צלזיוס), והחודש החם ביותר הוא יולי (עם טמפרטורה ממוצעת של 18.2 מעלות צלזיוס). הגשמים יורדים בעיקר בקיץ, כאשר כמות המשקעים השנתית הממוצעת היא 397.1 מ"מ.

בפומרניה שני פארקים לאומיים (Park Narodowy), תשעה פארקי נוף (Park krajobrazowe) ו-130 שמורות טבע (Rezerwat przyrody).

## היסטוריה

## ערים, יישובים ומחוזות
### ערים
בפומרניה ישנם 42 ערים ועיירות.

### מחוזות
בפומרניה ישנם 20 מחוזות, מתוכם ארבע ערים מחוזיות.

## ראו גם
* פומרניה

## קישורים חיצוניים

* 

* 
* 

## הערות שוליים

*
קטגוריה:פולין: היסטוריה
אליהו דושניצר

ממוזער|מצבתו של רבי אשר דושניצר, בנו של אליהו דושניצר, הוכח ככהן.
הרב **אליהו דושניצר** הכהן (ה'תרל"ז, 1877 - כ"ב באב ה'תש"ט, 24 באוגוסט 1949 פתח תקווה) היה משגיח ור"מ  ישיבת לומז'ה בפתח תקווה.

## תולדותיו
טקסט=קברו של אליהו יוסף דושניצר|ממוזער|קברו של אליהו יוסף דושניצר
נולד בלוקניק , בנם של אברהם יוסף ושרה איצקובנה. בצעירותו למד בישיבת טלז ובסלובודקה. אחר כך למד אצל הסבא מקלם, ובבגרותו למד בישיבת ראדין והיה למקורבו ותלמידו המובהק של החפץ חיים, לאחר נישואיו התגורר בעיר לומז'ה והחל לעסוק בהשפעה מוסרית בעירו ובישיבות ראדין וסלובודקה.
טקסט=תיעוד מפקד האוכלוסין של ליטא בשנת 1921|ממוזער
הרב אליהו דושניצר מופיע כתושב קורסנאי בשנת 1921 (ראה תמונה בגלריה), שם אביו מכונה אברום.

בסוף ימיו עלה לארץ ישראל, התגורר בפתח תקווה כדי לשמש כר"מ ומשגיח בישיבת לומז'ה שהוקמה בעיר, רבים מבוגרי הישיבה המפורסמים רואים בו את רבם.

נפטר בכ"ב באב ה'תש"ט בפתח תקווה. היה נשוי לחנה רופטי. אחותו שיינה יוכבד נישאה לזליג לייב וויברנצ'יק מלומז'ה. בנו, הרב אשר דושניזר, ובתו חיה שרה נישאה לרבי גרשון פישמן. בנו של גרשון היה הרב משה פישמן שנישא לאסתר פרנקל.

ספרו "נחלת אליהו" העוסק בעיקר בחידושי הלכה ופרשנות לתלמוד, ראה אור לאחר פטירתו בידי תלמידיו, ובהם הרב חיים קניבסקי שערך את הספר.

## אודותיו
היה מפורסם במיוחד בזהירותו המופלגת בענייני ממון, וסיפורים רבים סופרו על זהירות זו.

היה אחד מהבחורים שנקראו על ידי החפץ חיים להוצאת דיבוק.
ממוזער|ספר תהלים עם חתימתו של הרב אליהו דושניצר

## לקריאה נוספת
* דוד זריצקי, **אדם שלם**, נדפס בשנית בתוך ספרו: **זכרונם לברכה: גאוני הדורות ואישי סגולה**, עמ' 56–59

## קישורים חיצוניים
[ממוזער|תפילה על ציונו על ידי קופת העיר פתח תקווה נראה הרב [ברוך שמעון סלומון]]
* 

## הערות שוליים

קטגוריה:בוגרי ישיבת ראדין
קטגוריה:רבנים ליטאים
קטגוריה:בוגרי תלמוד תורה (קלם)
קטגוריה:רבני ישיבת לומז'ה
קטגוריה:משגיחים ישראלים
קטגוריה:תלמידי החפץ חיים
קטגוריה:אישים הקבורים בבית הקברות סגולה
קטגוריה:ישראלים שנולדו ב-1877
קטגוריה:ישראלים שנפטרו ב-1949
דרמה רפואית

[ממוזער|300px|שמאל|[אמילי מק'לאכלין  וג'ובאני בררדינו (Giovanni Berardino) במסיבת עשר שנות שידור לסדרת הטלוויזיה הרפואית האמריקאית "בית חולים כללי" ()]]
**דרמה רפואית** או **סדרת טלוויזיה רפואית** היא סדרת טלוויזיה עלילתית שהאירועים בה מתמקדים סביב בית חולים, מחלקה בבית חולים, קליניקה רפואית, אמבולנס או כל סביבה רפואית או פרה רפואית אחרת.

## היסטוריה
בספרו של מרשל מקלוהן, "להבין את המדיה" משנת 1964, חוזה מקלוהן כי סוגת הדרמות הרפואיות תזכה להצלחה גדולה בטלוויזיה.

הסדרות הקולנועיות "דוקטור קילדייר"  ו"דוקטור גילספי"  שהוצאו לאקרנים על ידי מטרו גולדווין מאייר בשנות השלושים של המאה העשרים ובשנות הארבעים של המאה העשרים נחשבות לסדרות הראשונות בז'אנר זה.
הסדרה "בית חולים עירוני"  ששודרה משנת 1951 ועד שנת 1953 נחשבת לסדרה הטלוויזיונית הראשונה בז'אנר זה.

## מאפיינים
לרוב, הפרקים בדרמה רפואית נמשכים כשעה כולל פרסומות כאשר הסביבה היא בית חולים. רוב הדרמות הרפואיות העכשוויות, מרחיבות את העלילה מעבר להתמקדות בטיפול בחולה ובהיבטים הרפואיים, ומתייחסות גם לחייהם האישיים של הצוות הרפואי, לעיתים קרובות עם תרחישים או אלמנטים רומנטיים ולעיתים רחוקות עם תרחישים או אלמנטים קומיים.

## ראו גם
*סדרות טלוויזיה רפואיות

## הערות שוליים

*
קטגוריה:דרמה